《九日与诸曹友同登显灵宫阁》
明代·唐伯元

高阁崚层俯建章，况逢佳节又重阳。秋声不入游人耳，紫气浮重满帝乡。

发短更苍堪帽落，客多同调趁花忙。明年此会知何处，遍插茱萸遍举觞。

作者简介：（1540—1598）明广东澄海人，字仁卿。万历二年进士。历知万年、泰和二县，有惠政。官至南京吏部文选司郎中，佐尚书孙丕扬澄清吏治，苞苴不及其门。受业于永丰吕怀，深疾王守仁新说，上疏反对守仁从祀文庙。有《二程年谱》等。